Kyk: Verstappen en Hamilton-kruitvat ontplof in ItaliëWanneer ’n tweestryd om ’n draai skeefloop. Foto: Andrej Isakovic/AFP. Max Verstappen en Lewis Hamilton se tweestryd is ’n kruitvat wat net wag om te ontplof. En die vonke het vandag behoorlik in Italië gespat. Die twee renjaers het weer met rampspoedige gevolge swaarde om ’n draai gekruis. Die uiteinde: Verstappen se regteragterband het bo-op Hamilton se Mercedes tot stilstand gekom en al twee renjaers se wedren was verby. ’n Omgekrapte Verstappen het uit sy motor geklim en, sonder om links of regs te kyk, na sy span gestap. Another hugely dramatic moment in the Verstappen/Hamilton title battle ????????#ItalianGP ???????? #F1 pic.twitter.com/P4J4bN6wX2 — Formula 1 (@F1) September 12, 2021 “Dit is wat gebeur wanneer jy nie vir iemand genoeg spasie gun nie,” het die Red Bull-renjaer later gesê. Hamilton, wat sonder sukses probeer het om sy Mercedes weer op die baan te kry, meen op sy beurt dat Verstappen geweet het dat hy nie die draai sou maak nie, daarom het hy glo in hom vasgery. “Hy het geweet hy gaan die geronde randsteen tref, maar hy het steeds aangehou. Ek weet nie eintlik wat om verder oor die voorval te sê nie,” het die Mercedes-renjaer gekla. Volgens Verstappen het hy sedertdien nie weer met sy teenstander gepraat nie. “Dit is soms beter om net weg te stap totdat ’n mens bedaar het. Ek is seker daarvan dat ons nog met mekaar sal gesels.” Today was very unfortunate. The incident could have been avoided if I had been left enough space to make the corner. You need 2 people to make that work and I feel I was squeezed out of it. When racing each other, these things can happen, unfortunately #ItalianGP ???????? pic.twitter.com/9xOmnqAtd8 — Max Verstappen (@Max33Verstappen) September 12, 2021 In die deurmekaarspul het McLaren se Daniel Ricciardo en Lando Norris onderskeidelik eerste en tweede klaargemaak, gevolg deur Valtteri Bottas. Verstappen is egter steeds eerste op die jaerspunteleer, gevolg deur Hamilton. It's so much fun when @danielricciardo's up there! ????#ItalianGP ???????? #F1 pic.twitter.com/jqS8EOP0Ou — Formula 1 (@F1) September 12, 2021